Matrikkellova

Matrikkellova (fullt navn: lov om eigedomsregistrering) er en norsk lov som ble vedtatt 17. juni 2005 og har til formål å sikre tilgang til viktige eiendomsopplysninger og et felles geodetisk grunnlag, samt at grenser og eiendomsforhold blir klarlagte.

Loven bestemmer at det skal føres et offisielt, ensartet og pålitelig register (matrikkelen) over alle faste eiendommer i Norge, og under dette bygninger, boliger og adresser. Matrikkelen skal i henhold til loven inneholde opplysninger som er nødvendig for planlegging, utbygging, bruk og vern av fast eiendom.

Loven gjelder for hele Norge. For sjøområdene gjelder loven ut til én nautisk mil utenfor grunnlinjene.

Referanser

Eksterne lenker
 Lovdata

Kategori:Norske lover
Kategori:Grunneiendom
Kategori:Lover av 2005